A4-0269/97

Ψήφισμα σχετικά με την ανακοίνωση της Επιτροπής «Πρώτο σχέδιο δράσης για την καινοτομία στην Ευρώπη - Η καινοτομία στην υπηρεσία της ανάπτυξης και της απασχόλησης» (COM(96)0589 - C4-0624/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0589 - C4-0624/96),

- έχοντας υπόψη το ψήφισμά του της 6ης Ιουνίου 1996 σχετικά με την Πράσινη Βίβλο Επιτροπής για την καινοτομία ((ΕΕ C 181 της 24.6.1996, σελ. 35)),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Απασχόλησης και Κοινωνικών Υποθέσεων καθώς και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0269/97),

A. εκτιμώντας ότι η καινοτομία είναι αναγκαία για να βελτιωθεί η ανταγωνιστική θέση της ευρωπαϊκής βιομηχανίας και ότι έχει θεμελιώδη σημασία για τη δημιουργία θέσεων εργασίας και την οικονομική ανάπτυξη,

Β. εκτιμώντας ότι η πολιτική στον τομέα της καινοτομίας στα κράτη μέλη πρέπει να αποτελέσει αναπόσπαστο τμήμα του εκπαιδευτικού συστήματος,

Γ. εκτιμώντας ότι οι εξελίξεις στον τομέα της κοινωνίας των πληροφοριών έχουν ιδιαίτερη σπουδαιότητα για όλες τις πτυχές της καινοτομίας,

Δ. πιστεύοντας ότι η απόδοση των δημοσίων πόρων είναι μεγαλύτερη όταν αυτοί χρησιμοποιούνται ως πόλος σύγκλισης των πανεπιστημίων, των ερευνητικών ιδρυμάτων, των κυβερνητικών οργανισμών και των βιομηχανικών επιχειρήσεων με στόχο την από κοινού επεξεργασία μακροπρόθεσμων ερευνητικών προγραμμάτων,

Ε. πιστεύοντας ότι ούτε νομοθετικώς ούτε με βραχυπρόθεσμα μέτρα μπορεί ουσιαστικά να προωθηθεί μια πραγματική κουλτούρα καινοτομίας,

1. χαιρετίζει το πρώτο σχέδιο δράσης για την καινοτομία στην Ευρώπη που κατάρτισε η Επιτροπή αλλά υπογραμμίζει ότι το σχέδιο αυτό στη σημερινή του μορφή πρέπει να θεωρηθεί ως ένα πρώτο πλαίσιο για τη συνέχιση του δημόσιου διαλόγου που ξεκίνησε με την Πράσινη Βίβλο για την καινοτομία[semigr ]

2. τονίζει ότι η καινοτομία πρέπει να κατανοηθεί με την ευρύτερη έννοια του όρου και υπενθυμίζει ότι η εκπαίδευση και η αύξηση των ικανοτήτων μέσω επαγγελματικής κατάρτισης και εκ επανεκπαίδευσης είναι ουσιώδεις προϋποθέσεις για οποιαδήποτε άλλη επένδυση στον τομέα της καινοτομίας, και αυτό είναι ιδιαίτερα σωστό στον τομέα της τεχνολογίας της πληροφορίας[semigr ]

3. έχει την άποψη ότι οι υψηλές περιβαλλοντικές προδιαγραφές θα συμβάλλουν στην προώθηση της καινοτομίας στον τομέα των νέων τεχνολογιών προς μεγάλος όφελος της ανθρωπότητας[semigr ]

4. υπογραμμίζει ότι δεν υπάρχει ένα ενιαίο μοντέλο για την πολιτική που πρέπει γενικώς να ακολουθηθεί στον τομέα της καινοτομίας[semigr ] περιφέρειες, επιχειρήσεις, οργανισμοί και πολίτες θα πρέπει να βρουν το δικό τους δρόμο προς την καινοτομία[semigr ] ωστόσο θα πρέπει να ληφθούν μέτρα για να εξασφαλισθεί ότι στους νέους οργανισμούς ή στους ιδιώτες που ασχολούνται με τον τομέα της καινοτομίας παρέχεται η μέγιστη βοήθεια, ίσως με τη χρήση φορολογικών κινήτρων, και περιορίζονται στο ελάχιστο οι φραγμοί στην ανάπτυξη[semigr ]

5. επικροτεί τις προσπάθειες της Επιτροπής για την τόνωση της ανταλλαγής εμπειριών σχετικά με τους τρόπους προώθησης και διάδοσης των ορθών πρακτικών και της καινοτόμου λειτουργίας της δημόσιας διοίκησης στα ευρωπαϊκά όργανα, τις κρατικές και δημόσιες υπηρεσίες καθώς και στους οργανισμούς[semigr ]

6. επικροτεί τις προσπάθειες της Επιτροπής για τη βελτίωση και την απλούστευση του επιχειρηματικού περιβάλλοντος για το ξεκίνημα επιχειρήσεων[semigr ]

7. υπογραμμίζει ότι οι επιχειρήσεις που χρησιμοποιούν μεθόδους ομαδικής εργασίας και ποιοτικά συστήματα και οι οποίες εν γένει έχουν την ικανότητα να ακολουθήσουν μια ευέλικτη προσέγγιση, είναι καλύτερα προετοιμασμένες για τις αναγκαίες αλλαγές προς ενσωμάτωση της καινοτομίας, σε ό,τι αφορά τις παραγωγικές διαδικασίες, την οργάνωση της εργασίας ή τις υπηρεσίες εξυπηρέτησης του πελάτη[semigr ]

8. επικροτεί τις προσπάθειες της Επιτροπής για την εφαρμογή ενός ευρωπαϊκού συστήματος συγκριτικής αξιολόγησης των επιχειρήσεων (benchmarking)[semigr ]

9. τονίζει ότι η σωστή και υπό κατάλληλους όρους χρηματοδότηση στη φάση εκκίνησης είναι αποφασιστικός παράγοντας της επιτυχίας ή αποτυχίας των νέων επιχειρήσεων[semigr ] αναγνωρίζει το σημαντικό ρόλο της Ευρωπαϊκής Τράπεζας Επενδύσεων και του Ευρωπαϊκού Ταμείου Επενδύσεων στη δημιουργία απασχόλησης μέσω επενδυτικών ευκαιριών στην Ευρώπη[semigr ]

10. υπογραμμίζει την ανάγκη εντατικοποίησης της χρηματοδότησης της καινοτομίας στη διάρκεια της διείσδυσης στην αγορά κατά την οποία λαμβάνει μορφή το πρότυπο του τελικού προϊόντος[semigr ] αυτό το είδος της χρηματοδότησης δεν πρέπει να περιλαμβάνει συγκεκαλυμμένες επιδοτήσεις αλλά να γίνεται με βάση μια έγκυρη ανάλυση του επιχειρηματικού κινδύνου[semigr ]

11. θεωρεί ότι η καινοτομία που χρηματοδοτείται σε κοινοτικό επίπεδο μπορεί να υποβοηθηθεί με τη βελτίωση του συντονισμού μεταξύ των υπηρεσιών που είναι αρμόδιες για την επιχειρηματική πολιτική, την έρευνα, την παιδεία και την περιφερειακή ανάπτυξη[semigr ]

12. σημειώνει με ικανοποίηση τη δημιουργία φορέων κεφαλαιαγοράς τύπου EASDAQ (European Association of Securities Dealers Automated Quotation) για τη χρηματοδότηση των εταιρειών ανάπτυξης υψηλής τεχνολογίας[semigr ]

13. καλεί την Επιτροπή

- να διαρθρώσει τις ενέργειές της σε μια σειρά προτεραιοτήτων[semigr ]

- να διατυπώσει συγκεκριμένες προτάσεις για τη χρηματοδότηση της καινοτομίας, συμπεριλαμβανομένων σχεδίων για προσφορές αγοράς μετοχών, και να συνδέσει τις προτάσεις αυτές με τη στήριξη των μικρομεσαίων επιχειρήσεων λαμβάνοντας παράλληλα υπόψη τον μη ομοιογενή χαρακτήρα των ΜΜΕ που απαιτεί την ανάγκη για ευελιξία προσέγγισης και ενθαρρύνοντας παράλληλα τις ίδιες τις ΜΜΕ να συνδράμουν περισσότερο στη διατύπωση προτάσεων για τη χρηματοδότηση και ανάπτυξη της καινοτομίας[semigr ]

- να θεσπίσει κανόνες για τα πρότυπα, τα εμπορικά σήματα και τα διπλώματα ευρεσιτεχνίας έτσι ώστε τα ευρωπαϊκά προϊόντα και οι ευρωπαϊκές υπηρεσίες να είναι συμβατά/ές και διαλειτουργικά/ές σε επίπεδο Ευρωπαϊκής Ένωσης και σε παγκόσμιο επίπεδο[semigr ]

- να καθορίσει με πιο τρόπο τα κοινοτικά μέσα, όπως το πρόγραμμα πλαίσιο έρευνα και ανάπτυξη, περιφερειακοί και διαρθρωτικοί πόροι, οι κοινοτικοί πόροι, η εκπαίδευση και η κατάρτιση, η έρευνα στον τομέα του άνθρακα και του χάλυβα, οι ενημερωτικές υπηρεσίες και η διεθνής συνεργασία, θα μπορούσαν να συνεισφέρουν στις προσπάθειες για τη βελτίωση της καινοτόμου ικανότητας της ΕΕ[semigr ]

- να ενθαρρύνει την έρευνα της ΕΕ ώστε ο προσανατολισμός της να είναι περισσότερο καινοτόμος[semigr ]

- να αναπτύξει τα προγράμματα του κοινοτικού πλαισίου έρευνας και τεχνολογικής ανάπτυξης υπό το φως της πείρας από τα σχέδια του EUREKA[semigr ]

- να ενθαρρύνει τα πρότυπα σχέδια που αποσκοπούν στη διεθνοποίηση των μικρομεσαίων επιχειρήσεων[semigr ]

14. καλεί τα κράτη μέλη

- να συνεχίσουν την αναθεώρηση των προγραμμάτων και των μεθόδων εκπαίδευσης, κυρίως με γνώμονα την ικανότητά τους να ενθαρρύνουν τη δημιουργικότητα και το επιχειρηματικό πνεύμα από την πιο νεαρή ηλικία, και να εξετάσει τις τυχόν αλλαγές που απαιτούνται για την κατάρτιση των εκπαιδευτικών[semigr ]

- να διασφαλίσουν τη βελτίωση των διασυνδέσεων ανάμεσα στην έρευνα και τη βιομηχανία ενισχύοντας την ικανότητα αμφοτέρων για τον μεταξύ τους διάλογο[semigr ]

- να προωθήσουν την αύξηση της κινητικότητας των προσώπων μεταξύ του πανεπιστημίου και των επιχειρήσεων με τη δημιουργία του κατάλληλου διοικητικού πλαισίου[semigr ]

- να εξετάσουν την εφαρμογή μιας πιο ευνοϊκής φορολογικής μεταχείρισης των επενδύσεων σε σχέδια καινοτομίας ή καινοτομικές επιχειρήσεις[semigr ]

- να εξασφαλίσουν άμεση στήριξη στις μικρομεσαίες επιχειρήσεις ενισχύοντας τις αντίστοιχες υποδομές[semigr ] να θεωρήσουν τις μικρομεσαίες επιχειρήσεις ως απαραίτητη προϋπόθεση για τη διαχείριση των ταχύρυθμων εξελίξεων στις τεχνολογίες, των αλλαγών στις αλυσίδες παραγωγός-προμηθευτής-πελάτης και των καταστάσεων διακύμανσης στην αγορά[semigr ]

- να δώσουν στην Επιτροπή μεγαλύτερες αρμοδιότητες διαχείρισης των σχεδίων του κοινοτικού πλαισίου έρευνας και τεχνολογικής ανάπτυξης ώστε να είναι σε θέση να προβαίνει σε επαναπροσανατολισμό των σχεδίων και να θέτει σε εφαρμογή νέα σχέδια όταν αυτό απαιτείται από τις εξελίξεις στη βασική έρευνα και τις νέες τεχνολογίες[semigr ]

- να βοηθήσουν τις ΜΜΕ για την απόκτηση μεγαλύτερη οικονομικής τεχνογνωσίας[semigr ] ένα πρόσφορο πλαίσιο για τις δράσεις αυτού του είδους θα μπορούσε να δημιουργηθεί με τη συμμετοχή των ΜΜΕ, και τοπικών φορέων όπως τα εμπορικά επιμελητήρια και τα κέντρα ανταλλαγών στον τομέα της καινοτομίας[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.